CELEX: 52020PC0671
Language: fi
Date: 2020-10-30
Title: Ehdotus NEUVOSTON PÄÄTÖS kansainvälisessä sokerineuvostossa Euroopan unionin puolesta otettavasta kannasta Yhdistyneen kuningaskunnan liittymiseen vuoden 1992 kansainväliseen sokerisopimukseen

EUROOPAN KOMISSIO
            Bryssel 30.10.2020
            COM(2020) 671 final
            2020/0303(NLE)
            Ehdotus
            NEUVOSTON PÄÄTÖS
            kansainvälisessä sokerineuvostossa Euroopan unionin puolesta otettavasta kannasta Yhdistyneen kuningaskunnan liittymiseen vuoden 1992 kansainväliseen sokerisopimukseen
            
               
         
         
            
               PERUSTELUT
            
            
               1.Ehdotuksen kohde
            
            
               Tämä ehdotus koskee päätöstä, jolla vahvistetaan kansainvälisessä sokerineuvostossa unionin puolesta otettava kanta, joka koskee Yhdistyneen kuningaskunnan liittymistä vuoden 1992 kansainväliseen sokerisopimukseen.
            
            
               2.Ehdotuksen tausta
            
            
               2.1.Vuoden 1992 kansainvälinen sokerisopimus
            
            
               Vuoden 1992 kansainvälisen sokerisopimuksen
                  1
               , jäljempänä ’sopimus’, tarkoituksena on saavuttaa tiiviimpi kansainvälinen yhteistyö sokeriin suoraan tai välillisesti liittyvissä asioissa maailmassa ja toimia sokerista käytävien hallitustenvälisten neuvottelujen foorumina, jotta parannettaisiin maailman sokeritaloutta, helpotettaisiin kauppaa keräämällä ja jakamalla tietoa maailman sokerimarkkinoista ja muista makeutusaineista ja edistettäisiin sokerin lisääntynyttä kysyntää erityisesti muuta kuin sen perinteistä käyttöä varten.
            
            
               Sopimus tuli voimaan 1. tammikuuta 1993. 
            
            
               Unioni on sopimuksen osapuoli
                  2
               .
            
            
               2.2.Kansainvälinen sokerijärjestö
            
            
               Kansainvälinen sokerijärjestö on Lontoossa toimiva sopimusta hallinnoiva hallitustenvälinen organisaatio, joka pyrkii saavuttamaan sopimuksen 1 artiklassa asetetut tavoitteet.
            
            
               Näihin tavoitteisiin pyritään parantamalla markkinoiden läpinäkyvyyttä siten, että kerätään ja julkaistaan tilastotietoa ja tutkimuksia sokerin tuotannosta, hinnoista, viennistä ja tuonnista, kulutuksesta ja varastoista maailmassa.
            
            
               Kansainvälisellä sokerijärjestöllä on nykyisin 87 jäsentä, mukaan lukien monet maailman suurimmista sokerintuottajista ja maahantuojista. Unionin ohella sen jäseniä ovat muun muassa Brasilia, Intia, Thaimaa, Australia, Venäjän federaatio ja Kuuba. Viimeisin Kansainväliseen sokerijärjestöön liittynyt maa on Sri Lanka, josta tuli jäsen 6. elokuuta 2013. Kansainvälisen sokerijärjestön 87 jäsenellä on yhteensä 2 000 ääntä. 
            
            
               Talousarviomenettelyissä (katso sopimuksen 25 artikla), joiden mukaan vahvistetaan jäsenten vuotuiset maksuosuudet, unionilla on 538 ääntä vuonna 2020
                  3
               . Äänimäärä määräytyy 25 artiklan mukaisesti, ja sitä tarkistetaan vuosittain sen muutoksen mukaisesti, joka on tapahtunut jäsenten osuudessa kaikkien jäsenten yhteistonnimäärien kokonaismäärästä verrattuna saman jäsenen edellisen vuoden osuuteen. Yhteistonnimäärä lasketaan siten, että se käsittää 35 prosenttia kyseisen jäsenen viennistä vapaille markkinoille, johon lisätään 15 prosenttia kyseisen jäsenen erityisjärjestelyin tapahtuvasta kokonaisviennistä, johon lisätään 35 prosenttia kyseisen jäsenen tuonnista vapailta markkinoilta, johon lisätään 15 prosenttia kyseisen jäsenen erityisjärjestelyin tapahtuvasta kokonaistuonnista. Jäsenen yhteistonnimäärän laskemiseen käytettävät tiedot kunkin edellä mainitun luokan osalta edustavat kyseisen luokan niistä neljästä viimeisestä vuodesta kolmen korkeimman keskiarvoa, jotka on julkaistu järjestön Sokerin vuosikirjan tuoreimmassa painoksessa. 
            
            
               Päätöksentekoa varten äänioikeudet jaetaan kansainvälisen sokerisopimuksen 11 artiklan nojalla; siinä otetaan huomioon sellaisten jäsenten äänten uudelleenjako, jotka menettävät äänioikeutensa, koska eivät ole suorittaneet maksuosuuttaan hallinnollista talousarviota varten. Mainitun 11 artiklan nojalla viimeksi tehdyn ääntenjaon mukaan Euroopan unionilla on 697 ääntä. 
            
            
               Kansainvälisen sokerijärjestön kokouksissa unionia edustaa SEU-sopimuksen 17 artiklan nojalla komissio. Jäsenvaltiot voivat osallistua Kansainvälisen sokerijärjestön kokouksiin ja erityisesti sokerineuvoston istuntoihin.
            
            
               2.3.Kansainvälisen sokerineuvoston suunniteltu säädös
            
            
               Yhdistynyt kuningaskunta
                  4
                jätti 2. lokakuuta 2020 virallisen hakemuksen sopimukseen liittymiseksi. Kansainvälisen sokerijärjestön sihteeristö ilmoitti 9. lokakuuta 2020 Kansainvälisen sokerijärjestön jäsenille Yhdistyneen kuningaskunnan hakemuksesta. Yhdistynyt kuningaskunta hakee Kansainvälisen sokerijärjestön jäsenyyttä 1. tammikuuta 2021 alkaen eli sen jälkeen kun Yhdistyneen kuningaskunnan Euroopan unionista eron jälkeinen siirtymäkausi päättyy.
            
            
               Sopimuksen 8 artiklan nojalla kansainvälinen sokerineuvosto hoitaa tai huolehtii kaikkien niiden tehtävien hoitamisesta, jotka ovat tarpeen sopimuksen määräysten soveltamiseksi.
            
            
               Sopimuksen 41 artiklan mukaan sopimus on avoinna liittymistä varten kaikkien valtioiden hallituksille kansainvälisen sokerineuvoston aiheellisina pitämin edellytyksin. Sopimuksen 25 artiklan 4 kohdan mukaan jäsenen liittyessä sopimukseen sen voimaantulon jälkeen kansainvälinen sokerineuvosto päättää kyseiselle jäsenelle jaettavasta äänimäärästä, jos liittyvää jäsentä ei ole mainittu sopimuksen liitteessä. Sen jälkeen, kun liittyvä jäsen on hyväksynyt kansainvälisen sokerineuvoston jakamat äänimäärät, sopimukseen aikaisemmin liittyneiden jäsenten äänimäärät lasketaan uudelleen siten, että kokonaisäänimäärä on edelleen 2 000. Nykyisen äänijaon perusteella Yhdistyneelle kuningaskunnalle jaettuja ääniä olisi 55, ja ne vähennettäisiin Euroopan unionille jaetuista äänistä kansainvälisen sokerisopimuksen 25 artiklan mukaisesti. Näin ollen Euroopan unionin maksuosuutta vähennettäisiin vastaavasti varainhoitovuodelta 2021.
            
         
         
            
               Kansainvälisen sokerijärjestön hallintokomiteassa tai kansainvälisen sokerineuvoston kokouksissa ei käyty virallista keskustelua Yhdistyneen kuningaskunnan hakemuksesta ennen kuin kansainvälisen sokerijärjestön sihteeristö julkaisi 9. lokakuuta 2020 päivätyn ilmoituksen
                  5
               , joka koski 2. lokakuuta 2020 päivättyä Ison-Britannian ja Pohjois-Irlannin yhdistyneen kuningaskunnan hallituksen kirjettä. Kansainvälisen sokerineuvoston 27. marraskuuta 2020 pidettävässä 57. istunnossa sokerineuvosto määrää Ison-Britannian ja Pohjois-Irlannin yhdistyneen kuningaskunnan liittymisen edellytykset sopimuksen 41 artiklan mukaisesti. 
            
            
               Erosopimus
            
            
               Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyn sopimuksen
                  6
               , jäljempänä ’erosopimus’, 129 artiklan 2 kohdan mukaan unioni edustaa Yhdistynyttä kuningaskuntaa siirtymäkauden aikana edelleen sellaisten elinten työskentelyssä, jotka on perustettu unionin tekemillä kansainvälisillä sopimuksilla. Yhdistyneen kuningaskunnan olisi siirtymäkauden aikana pidättäydyttävä toimista ja aloitteista, jotka voivat vahingoittaa unionin etuja. Erosopimuksen 129 artiklan 4 kohdassa kuitenkin määrätään, että Yhdistynyt kuningaskunta voi siirtymäkauden aikana neuvotella, allekirjoittaa ja ratifioida kansainvälisiä sopimuksia, jotka se on tehnyt itsenäisesti unionin yksinomaiseen toimivaltaan kuuluvilla aloilla, edellyttäen että nämä sopimukset eivät tule voimaan tai että niitä ei sovelleta siirtymäkauden aikana.
            
            
               3.Unionin puolesta otettava kanta
            
            
               
                  Unioni teki neuvoston päätöksellä 92/580/ETY
                     7
                   vuoden 1992 kansainvälisen sokerisopimuksen 31. joulukuuta 1995 saakka. Sopimuksen voimassaoloa pidennetään kulloinkin enintään kahdeksi vuodeksi kerrallaan sopimuksen 45 artiklan 2 kohdan mukaisesti. Kansainvälinen sokerineuvosto teki 19. heinäkuuta 2019 päätöksen kansainvälisen sokerisopimuksen voimassaoloajan pidentämisestä kahdella vuodella 31. joulukuuta 2021 saakka
                     8
                  . 
               
               
                  Unioni on aina ollut Kansainvälisen sokerijärjestön aktiivinen jäsen ja kannattanut järjestön laajentumista. 
               
               
                  Yhdistynyt kuningaskunta on tärkeä maataloustuotteiden tuottaja, ja tuotanto kattaa myös sokerin, joka on Kansainvälisen sokerijärjestön pääviljelykasvi. Yhdistynyt kuningaskunta on unionin jäsenenä ollessaan käynyt jäsenvaltioiden kanssa merkittävää kauppaa sokerilla ja sokeria sisältävillä tuotteilla.
               
               
                  Yhdistynyttä kuningaskuntaa sitovat sen Euroopan unionista eroamista seuraavan siirtymäkauden ajan edelleen unionin kansainväliset sopimukset, ja unioni edustaa Yhdistynyttä kuningaskuntaa edelleen Kansainvälisessä sokerijärjestössä. 
               
               
                  Sopimuksen 26 artiklan 1 kohdan mukaisesti jäsenten vuotuiset maksuosuudet erääntyvät maksettaviksi kyseisen varainhoitovuoden ensimmäisenä päivänä; jäsenten maksuosuudet siltä vuodelta, jonka aikana ne liittyvät järjestöön, erääntyvät jäseneksi tulemispäivänä. Sen vuoksi unioni maksaa vuotuiset maksuosuutensa Kansainväliselle sokerijärjestölle tammikuun alussa koko asianomaiselta varainhoitovuodelta, joka alkaa tammikuussa ja päättyy joulukuussa. Unionin vuotta 2020 koskeva maksuosuus maksettiin unionin vuoden 2020 talousarviosta, johon myös Yhdistynyt kuningaskunta osallistuu. Sen vuoksi unionin maksuosuus Kansainväliselle sokerijärjestölle kattaa koko varainhoitovuoden 2020 osalta myös Yhdistyneen kuningaskunnan. Kun Yhdistynyt kuningaskunta liittyy Kansainvälisen sokerijärjestön jäseneksi 1. tammikuuta 2021, unionin maksuosuus Kansainväliselle sokerijärjestölle varainhoitovuodelta 2021 ei enää kata Yhdistynyttä kuningaskuntaa.
               
               
                  Tällä ehdotuksella vahvistetaan Kansainvälisessä sokerijärjestössä otettava unionin kanta, joka koskee Yhdistyneen kuningaskunnan liittymistä sopimukseen 1. tammikuuta 2021 alkaen. Koska sopimuksen määräysten mukainen liittymismenettely edellyttää kansainvälisen sokerineuvoston päätöstä, unionin kanta vahvistetaan Euroopan unionin toiminnasta tehdyn sopimuksen (SEUT-sopimus) 218 artiklan 9 kohdan perusteella. 
               
            
            
               4.Oikeusperusta
            
            
               4.1.Menettelyllinen oikeusperusta
            
            
               4.1.1.Periaatteet
            
            
               Euroopan unionin toiminnasta tehdyn sopimuksen (SEUT-sopimus) 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.
            
            
               Ilmaisu ”säädökset, joilla on oikeusvaikutuksia” kattaa myös säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. 
            
            
               4.1.2.Soveltaminen käsiteltävänä olevassa asiassa
            
            
               Kansainvälisen sokerineuvoston suunniteltu säädös laajentaa vuoden 1992 kansainvälisen sokerisopimuksen jäsenistöä. Kansainvälisen sokerineuvoston suunnitellulla säädöksellä on oikeusvaikutuksia, koska siinä vahvistetaan liittymisedellytykset, ja erityisesti siksi, että se vaikuttaa päätöksenteon tasapainoon kansainvälisessä sokerineuvostossa, joka tekee päätöksensä ja antaa suosituksensa periaatteessa yksimielisesti. Jollei yksimielisyyttä saavuteta, päätökset tehdään ja suositukset annetaan yksinkertaisella ääntenenemmistöllä, jollei tässä sopimuksessa vaadita määräenemmistöä
                  9
               ; ne sitovat jäseniä, kuten sopimuksen 13 artiklassa todetaan. Vuoden 1992 kansainvälisen sokerisopimuksen jäsenistön laajeneminen vaikuttaa myös jäsenten maksuosuuksiin. Sen vuoksi olisi vahvistettava unionin kanta.
            
            
               Suunnitellulla päätöksellä ei täydennetä eikä muuteta sopimuksen institutionaalisia rakenteita.
            
            
               Sen vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta.
            
            
               4.2.Aineellinen oikeusperusta
            
         
         
            
               4.2.1.Periaatteet
            
            
               SEUT-sopimuksen 218 artiklan 9 kohdan nojalla annettavan päätöksen aineellinen oikeusperusta määräytyy ensisijaisesti sen suunnitellun säädöksen tavoitteen ja sisällön perusteella, jota unionin puolesta otettava kanta koskee. Jos suunnitellulla säädöksellä on kaksi tavoitetta tai siihen sisältyy kaksi osatekijää ja jos näistä tavoitteista tai osatekijöistä toinen on mahdollista määritellä pääasialliseksi tavoitteeksi tai osatekijäksi, johon nähden toinen tavoite tai osatekijä on liitännäinen, SEUT-sopimuksen 218 artiklan 9 kohdan nojalla hyväksyttävällä päätöksellä on oltava vain yksi aineellinen oikeusperusta, eli se, jota pääasiallinen tai ensisijainen tavoite tai osatekijä edellyttää.
            
            
               4.2.2.Soveltaminen käsiteltävänä olevassa asiassa
            
            
               Suunnitellun säädöksen pääasiallinen tavoite ja sisältö liittyy maataloustuotteiden kauppaan. 
            
            
               Sen vuoksi päätösehdotuksen aineellinen oikeusperusta on SEUT-sopimuksen 207 artiklan 4 kohdan ensimmäinen alakohta.
            
            
               4.3.Päätelmät
            
            
               Ehdotetun päätöksen oikeusperustana tulisi olla SEUT-sopimuksen 207 artiklan 4 artiklan ensimmäinen alakohta yhdessä SEUT-sopimuksen 218 artiklan 9 kohdan kanssa.
            
            
               2020/0303 (NLE)
            
            
               Ehdotus
            
            
               NEUVOSTON PÄÄTÖS
            
            
               kansainvälisessä sokerineuvostossa Euroopan unionin puolesta otettavasta kannasta Yhdistyneen kuningaskunnan liittymiseen vuoden 1992 kansainväliseen sokerisopimukseen
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
            
            
               ottaa huomioon Euroopan komission ehdotuksen,
            
            
               sekä katsoo seuraavaa:
            
            
               (1)Unioni teki neuvoston päätöksellä 92/580/ETY
                  10
                vuoden 1992 kansainvälisen sokerisopimuksen, jäljempänä ’sopimus’, joka tuli voimaan 1 päivänä tammikuuta 1993. Sopimus tehtiin alun perin kolmeksi vuodeksi.
            
            
               (2)Sopimuksen 45 artiklan 2 kohdan nojalla kansainvälinen sokerineuvosto voi pidentää sopimuksen voimassaoloaikaa enintään kahdeksi vuodeksi kerrallaan. Sopimuksen voimassaoloa on sen tekemisen jälkeen pidennetty säännöllisin väliajoin kahdella vuodella. Viimeksi sopimuksen voimassaoloa pidennettiin kansainvälisen sokerineuvoston päätöksellä 10 päivänä heinäkuuta 2019
                  11
               , ja sopimus on voimassa 31 päivään joulukuuta 2021 asti.
            
            
               (3)Sopimuksen 41 artiklan nojalla kaikkien valtioiden hallitukset voivat liittyä sopimukseen edellytyksin, jotka kansainvälinen sokerineuvosto määrää.
            
            
               (4)Yhdistynyt kuningaskunta esitti 2 päivänä lokakuuta 2020 virallisen hakemuksen sopimukseen liittymiseksi 1 päivästä tammikuuta 2021 alkaen.
            
            
               (5)Kansainvälisen sokerineuvoston 27 päivänä marraskuuta 2020 pidettävässä 57. istunnossa kansainvälisen sokerineuvoston on tarkoitus määrätä Ison-Britannian ja Pohjois-Irlannin yhdistyneen kuningaskunnan liittymisen edellytykset sopimuksen 41 artiklan mukaisesti.
            
         
         
            
               (6)Sen vuoksi on aiheellista määrittää kansainvälisessä sokerineuvostossa unionin puolesta otettava kanta.
            
            
               (7)Yhdistynyt kuningaskunta on merkittävä sokerin tuottaja. On unionin edun mukaista hyväksyä Yhdistyneen kuningaskunnan liittyminen sopimukseen tässä päätöksessä esitetyin edellytyksin.
            
            
               (8)Yhdistyneelle kuningaskunnalle sen sopimukseen liittymispäivästä alkaen jaettavat äänet olisi vähennettävä unionille jaetuista äänistä sopimuksen 25 artiklan mukaisesti. Tämän johdosta Euroopan unionin maksuosuutta olisi vähennettävä vastaavasti varainhoitovuodesta 2021 alkaen.
            
            
               (9)Yhdistyneen kuningaskunnan sopimukseen liittymisen olisi tultava voimaan vasta Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyn sopimuksen 126 artiklassa tarkoitetun siirtymäkauden päätyttyä, eikä sopimusta olisi sovellettava väliaikaisesti Yhdistyneeseen kuningaskuntaan ennen kyseisen kauden päättymistä,
            
            
               ON HYVÄKSYNYT TÄMÄN PÄÄTÖKSEN:
            
            
               1 artikla
            
            
               1.Kansainvälisen sokerineuvoston 27 päivänä marraskuuta 2020 pidettävässä 57. istunnossa unionin puolesta otettava kanta on se, että hyväksytään Yhdistyneen kuningaskunnan liittyminen vuoden 1992 kansainväliseen sokerisopimukseen, jäljempänä ’sopimus’, 2, 3 ja 4 kohdassa vahvistetuin edellytyksin. 
            
            
               2.Liittyminen ei tule voimaan eikä sopimusta sovelleta väliaikaisesti Yhdistyneeseen kuningaskuntaan ennen Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyn sopimuksen 126 artiklassa tarkoitetun siirtymäkauden päättymistä.
            
            
               3.Yhdistyneelle kuningaskunnalle jaetaan sen sopimukseen liittymispäivästä alkaen äänimäärä, joka määritetään sopimuksen 25 artiklan mukaisesti ja määrätään kansainvälisen sokerineuvoston 27 päivänä marraskuuta 2020 pidettävässä 57. istunnossa, ja se vähennetään Euroopan unionille jaetuista äänistä.
            
            
               4.Unionin maksuosuutta vähennetään sopimuksen 25 artiklan mukaisesti.
            
            
               2 artikla
            
            
               Tämä päätös on osoitettu komissiolle.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
            
                     
                        RAHOITUSSELVITYS
                     
                  
                  
                     
                        Fin Stat/20/PSHMK/pl/62220293413793
                     
                     
                     
                        agri.ddg3.g.4(2020) 6175239 
                     
                  
               
                     
                  
                  
                     
                        6.22.2020
                     
                  
               
                     
                  
                  
                     
                        PÄIVÄMÄÄRÄ: 13.10.2020
                     
                     
                  
               
                     
                        1.
                     
                  
                  
                     
                        BUDJETTIKOHTA:
                     
                     
                     
                        Luku 15 20 PILOTTIHANKKEET, VALMISTELUTOIMET, INSTITUTIONAALISIIN OIKEUKSIIN PERUSTUVAT TOIMET JA MUUT TOIMET
                     
                     
                        15 20 03 06 Kansainväliset organisaatiot ja sopimukset
                              
                     
                  
                  
                     
                        MÄÄRÄRAHAT:
                     
                     
                     
                        B2021: 15 605 027 euroa 
                     
                  
               
                     
                        2.
                     
                  
                  
                     
                        TOIMENPITEEN NIMI: 
                        Ehdotus: Neuvoston päätös kansainvälisessä sokerineuvostossa Euroopan unionin puolesta otettavasta kannasta Yhdistyneen kuningaskunnan liittymiseen vuoden 1992 kansainväliseen sokerisopimukseen
                     
                  
               
                     
                        3.
                     
                  
                  
                     
                        OIKEUSPERUSTA: Tämän ehdotuksen oikeusperusta on Euroopan unionin toiminnasta tehdyn sopimuksen 207 artiklan 4 kohta yhdessä sen 218 artiklan 9 kohdan kanssa.
                     
                  
               
                     
                        4.
                     
                  
                  
                     
                        TARKOITUS:
                     
                     
                        Hyväksyä Yhdistyneen kuningaskunnan liittyminen vuoden 1992 kansainväliseen sokerisopimukseen. 
                     
                  
               
                     
                        5.
                     
                  
                  
                     
                        VAIKUTUKSET TALOUSARVIOON
                     
                  
                  
                     
                        12 kk:n AJANJAKSO 
                           
                           (euroa)
                     
                  
                  
                     
                        KULUVA VARAINHOITOVUOSI 2020
                     
                     
                        (euroa)
                     
                  
                  
                     
                        SEURAAVA VARAINHOITOVUOSI 2021 
                     
                     
                        (euroa)
                     
                  
               
                     
                        5.0
                     
                  
                  
                     
                        MENOT
                     
                     
                        -
                              EU:N TALOUSARVIOSTA 
                           (TUET/INTERVENTIOT)
                     
                     
                        -
                              KANSALLISILTA VIRANOMAISILTA
                     
                     
                        -
                              MUISTA LÄHTEISTÄ
                     
                  
                  
                     
                  
                  
                     
                  
                  
                     
                     
                        - 42 937-
                     
                  
               
                     
                        5.1
                     
                  
                  
                     
                        TULOT
                     
                     
                        -
                              EU:N OMAT VARAT  
                           (MAKSUT/TULLIT)
                     
                     
                        -
                              KANSALLISISTA TALOUSARVIOISTA
                     
                  
                  
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        5.0.1
                     
                  
                  
                     
                        ARVIOIDUT MENOT
                     
                  
                  
                     
                  
                  
                     
                  
                  
                     
                  
               
                     
                        5.1.1
                     
                  
                  
                     
                        ARVIOIDUT TULOT
                     
                  
                  
                     
                  
                  
                     
                  
                  
                     
                  
               
                     
                        5.2
                     
                  
                  
                     
                        LASKENTAMENETELMÄ: EU:lla 55 ääntä vähemmän, 686 GBP/ ääni
                     
                  
               
                     
                        6.0
                     
                  
                  
                     
                        MAHDOLLISUUS RAHOITUKSEEN TOTEUTETTAVANA OLEVAN TALOUSARVION KYSEISEEN LUKUUN OTETUISTA MÄÄRÄRAHOISTA
                     
                  
                  
                     
                        EI SOVELLETA
                     
                  
               
                     
                        6.1
                     
                  
                  
                     
                        MAHDOLLISUUS RAHOITUKSEEN TOTEUTETTAVANA OLEVAN TALOUSARVION LUKUJEN VÄLISILLÄ SIIRROILLA
                     
                  
                  
                     
                        EI SOVELLETA
                     
                  
               
                     
                        6.2
                     
                  
                  
                     
                        LISÄTALOUSARVION TARVE
                     
                  
                  
                     
                        EI
                     
                  
               
                     
                        6.3
                     
                  
                  
                     
                        MYÖHEMPIIN TALOUSARVIOIHIN OTETTAVAT MÄÄRÄRAHAT
                     
                  
                  
                     
                        EI
                     
                  
               
                     
                        Päätöksellä on positiivinen vaikutus EU:n talousarvioon vuoden 2021 talousarviosta alkaen. EU:n maksuosuuden odotetaan olevan 42 937 euroa pienempi, sillä Yhdistynyt kuningaskunta maksaa oman jäsenmaksunsa. Määrä voi vaihdella sen mukaan, paljonko äänestä maksetaan Englannin puntina ja mikä on euron ja punnan vaihtokurssi. Tässä arviossa käytettiin EKP:n vaihtokurssia GBP/EUR 12.10.2020 (GBP 1 = EUR 1,1380).
                     
                  
               
         
         
            
                  
                     (1)
                  
                        Vuoden 1992 kansainvälinen sokerisopimus (EYVL L 379, 23.12.1992, s. 16).
               
               
                  
                     (2)
                  
                        Neuvoston päätös 92/580/ETY, tehty 13 päivänä marraskuuta 1992, vuoden 1992 kansainvälisen sokerisopimuksen allekirjoittamisesta ja tekemisestä (EYVL L 379, 23.12.1992, s. 15).
               
               
                  
                     (3)
                  
                        Kansainvälisen sokerijärjestön toimintaperuste on varainhoitovuosi, joka alkaa 1. tammikuuta ja päättyy 31. joulukuuta.
               
               
                  
                     (4)
                  
                        Ympäristö-, elintarvike- ja maaseutuasioista vastaavan parlamentaarisen valtiosihteerin kirjeellä.
               
               
                  
                     (5)
                  
                        Memo (20)68.
               
               
                  
                     (6)
                  
                        Sopimus Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä.
               
               
                  
                     (7)
                  
                        EYVL L 379, 23.12.1992, s. 15.
               
               
                  
                     (8)
                  
                        Ehdotus: Neuvoston päätös kansainvälisessä sokerineuvostossa Euroopan unionin puolesta otettavasta kannasta vuoden 1992 kansainvälisen sokerisopimuksen voimassaolon jatkamiseen – COM(2019) 286 final – neuvosto hyväksynyt yleisten asioiden neuvoston istunnossa 25. syyskuuta 2017.
               
               
                  
                     (9)
                  
                        Sopimuksen 2 artiklan 4 kohdan määritelmän mukaan määräenemmistöllä tarkoitetaan ääntenenemmistöä, johon vaaditaan vähintään kaksi kolmasosaa läsnä olevien ja äänestykseen osallistuvien jäsenten antamista äänistä, jos nämä äänet on antanut vähintään kaksi kolmasosaa läsnä olevista ja äänestykseen osallistuneista jäsenistä.
               
               
                  
                     (10)
                  
                        Neuvoston päätös 92/580/ETY, tehty 13 päivänä marraskuuta 1992, vuoden 1992 kansainvälisen sokerisopimuksen allekirjoittamisesta ja tekemisestä (EYVL L 379, 23.12.1992, s. 15).
               
               
                  
                     (11)
                  
                        Ehdotus: NEUVOSTON PÄÄTÖS kansainvälisessä sokerineuvostossa Euroopan unionin puolesta otettavasta kannasta vuoden 1992 kansainvälisen sokerisopimuksen voimassaolon jatkamiseen – COM(2019) 286 final – neuvosto hyväksynyt yleisten asioiden neuvoston istunnossa 25 päivänä syyskuuta 2019.